 **OBEC Štitáre, Pri Prameni 125/14, 951 01 Štitáre**

Podľa § 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s § 5 zákona č. 552/2003 Z.z. o výkone práce vo verejnom záujme v znení neskorších predpisov vyhlasuje výberové konanie na obsadenie funkcie

**RIADITEĽA MATERSKEJ ŠKOLY**

**Požadované kvalifikačné predpoklady pre uchádzačov:**

* Kvalifikačné predpoklady pre výkon pedagogickej činnosti v zmysle § 7 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov a v súlade s vyhláškou MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení vyhlášky MŠ SR č. 170/2010 Z.z.
* Najmenej 5 rokov pedagogickej praxe

**Ďalšie požiadavky a kritériá:**

* Občianska bezúhonnosť
* Zdravotná spôsobilosť podľa § 10 zákona NR SR č. 317/2009 Z.z.
* Ovládanie štátneho jazyka
* Znalosť príslušnej legislatívy
* Organizačné a riadiace schopnosti
* Komunikatívnosť
* Znalosť práce na PC (Word, Excel, Internet)

**Požadované doklady:**

* Písomná žiadosť o zaradenie do výberového konania
* Overené kópie dokladov o najvyššom dosiahnutom odbornom vzdelaní
* Potvrdenie o dĺžke pedagogickej praxe
* Profesijný životopis v štruktúrovanej forme
* Výpis z registra trestov nie starší ako 3 mesiace
* Písomný návrh koncepcie rozvoja školy
* Písomný súhlas uchádzača na použitie osobných údajov pre potreby výberového konania v zmysle zákona č. 122/2013 Z.z. o ochrane osobných údajov

**Termín podania prihlášky:** do **14.marca 2018 do 12.00 hod.**

Prihlášku do výberového konania s uvedenými dokladmi je potrebné zaslať na adresu zriaďovateľa: Obec Štitáre, Pri Prameni 125/14, 951 01 Štitáre v zalepenej obálke, s uvedením adresy odosielateľa a označenej heslom **„Výberové konanie – Materská škola“ – neotvárať.**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne sa do konania nezaradia.

Uchádzačom, ktorí splnia podmienky, bude termín a miesto výberového konania oznámený písomne najmenej 7 dní pred jeho konaním.

V Štitároch, 13.02.2018

Ing. Zuzana Vinkovičová

starostka obce